Alaquàs inaugurarà el dissabte la primera fase de la xarxa d'horts urbans
26/11/2013

# Alaquàs inaugurarà el dissabte la primera fase de la xarxa d'horts urbans

*   26/11/2013
*   [Imprimir](#)
*   Compartir
*    https://www.alaquas.org/documento.asp?id\_do=14131

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14131%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20inaugurar%C3%A0%20el%20dissabte%20la%20primera%20fase%20de%20la%20xarxa%20d%27horts%20urbans)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14131/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2013/2/14131/26112013img_0165_2_Form_4.jpg)](https://www.alaquas.org/ficheros/documentos/2013/2/14131/26112013img_0165_2_Form_10.jpg "<a href='https://www.alaquas.org/ficheros/documentos/2013/2/14131/26112013img_0165_2_Form_10.jpg' target=_blank><i class='fa fa-external-link' aria-hidden='true'></i>.Alaquàs inaugurarà el dissabte la primera fase de la xarxa d'horts urbans</a>")

Demà dimecres a les 19 hores al Castell d'Alaquàs es lliuraran els diplomes acreditatius i es celebrarà la xerrada: "Introducció als Horts urbans i a l'agricultura ecològica", a càrrec de l'enginyer tècnic agrícola, Lluís Planells

L’Ajuntament d’Alaquàs ha preparat diferents activitats al llarg d’aquesta setmana per tal de posar en marxa aquesta primera fase a través de la qual han estat adjudicades un total de 76 parcel·les ubicades en la parcel·la rústica anomenada “L’Hortet de Ramon”, en la partida de la Sequieta, junt a les instal·lacions municipals esportives del Terç.

La primera de les activitats programades tindrà lloc demà dimecres 27 de novembre a les 19 hores. L’Alcaldessa d’Alaquàs, Elvira García Campos, lliurarà els diplomes acreditatius de titularitat als i les adjudicatàries. A continuació tindrà lloc la xerrada:"Introducció als Horts urbans i a l'agricultura ecològica", a càrrec de l'enginyer tècnic agrícola, Lluís Planells. El dissabte 30 de novembre tindrà lloc des de les 9 hores del matí el taller pràctic: "Introducció als Horts urbans i a l'agricultura ecològica", a càrrec de l'enginyer tècnic agrícola, Lluís Planells, seguit de la inauguració oficial dels horts urbans que se celebrarà a les 12 hores.

La xarxa d’horts urbans d’Alaquàs té una extensió en esta primera fase de 7.688 metres quadrats. La seua dotació ha estat fruït d’un acord entre l’Ajuntament i els propietaris veïns i veïnes d’Alaquàs, que han realitzat un gran esforç per a la posada en marxa d’aquesta iniciativa que pretén fomentar la participació ciutadana, el desenvolupament sostenible, l’educació ambiental i la recuperació de l’agricultura tradicional i ecològica, promovent les relacions i l’intercanvi generacional.

Els horts es van adjudicar el passat 30 d’octubre mitjançant un sorteig públic per a un període de dos anys a través de diversos procediments. Dels primers 76 horts urbans d’Alaquàs, 4 parcel·les han estat reservades per als centres educatius d’Alaquàs que ho han sol•licitat i 1 parcel·la per a l’Associació de Minusvàlids Artesans AMIAR, de manera que puguen incorporar l’hort urbà al programa escolar com un element imprescindible per a l’aprenentatge de diverses disciplines, explotant la seua funció educativa.

Les 70 parcel·les restants van entrar en sorteig, tenint preferència les persones desempleades d’Alaquàs. D’aquesta manera, s’han adjudicat 37 parcel·les per a aturats, 18 per al jubilats i pensionistes i 15 per al públic en general.

Totes les parcel·les s’articulen en base a un passeig central on s’han instal·lat plantes aromàtiques. Hi ha també una zona d’esbarjo amb taules i cadires per a les famílies, una aula ecològica per a cursos de formació i jornades de sensibilització i una zona de compostatge. Paral·lelament a la seua posada en marxa, l’Ajuntament durà a terme cursos de formació i jornades de sensibilització.